Héraðs - og Borgarfjarðardeild Rauða krossins hefur ráðið til sín Johönnu Henriksson sem starfsmann sinn , með aðsetur í húsi Rauða krossins og björgunarsveitarinnar að Míðási 1 - 5 á Egilsstöðum . Ekki hefur áður verið starfsmaður deildarinnar á Egilsstöðum , en utan þess að sinna skrifstofustörfum fyrir hana , þá er hugmyndin með starfinu að fólk geti leitað til Rauða krossins með hin ýmsu mál . Til dæmis geta innflyjendur fengið aðstoð við að fóta sig hér í kerfinu , hjálp við að fylla út eyðiblöð , þýðingarhjálp eða bara kíkt við og æft sig í íslensku . Þá eru líka mörg verkefni hjá Rauða krossinum sem stefna að því að koma í veg fyrir félagslega einangrun og eru þau ætluð bæði Íslendingum og innflytjendum , til dæmis heimsóknarvinir , handavinnuverkefnið  föt sem framlag " og heimanámsaðstoð fyrir grunnskólabörn . Velkomið er að hafa samband við skrifstofuna hafi menn áhuga á að taka þátt í starfinu . Rauði krossinn hefur einnig milligöngu um neyðarúthlutun á fatnaði bæði fyrir börn og fullorðna , þurfi fólk á því að halda . Fastur opnunartími skrifstofunnar er á þriðjudögum og fimmtudögum kl. 10 - 14 , en velkomið er að hafa samband virka daga kl. 8 - 14 . Síminn er 863 3616 , netfang johannamaria@redcross.is